කථානායක සහ අගවිනිසුරු සාකච්ඡාවකින් පොලිස්පති ගැටලුව නිරාකරණය කරනවා
කථානායකවරයා සහ අගවිනිසුරුවරයා සමඟ සාකච්ඡා කර පොලිස්පති පත් කිරීම සම්බන්ධයෙන් මතුව ඇති ගැටලුව සතියක් තුළ නිරාකරණය කර ගැනීමට කටයුතු කරන බව ජනාධිපති රනිල් වික්රමසිංහ මහතා අවධාරණය කළේය ජනාධිපති රනිල් වික්රමසිංහ මහතා මේ බව සඳහන් කර සිටියේ හෝමාගම බස් නැවතුම් පොළ පරිශ්රයේ 28දා පැවති ජයගමු ශ්රී ලංකා කොළඹ දිස්ත්රික් විගමනික හරසර වැඩසටහනට එක්වෙමිනි මෙහිදී අදහස් දැක්වූ ජනාධිපති රනිල් වික්රමසිංහ මහතා වැඩිදුරටත් මෙසේද පැවසීය අද අප මෙතන සිටින්නේ විගමනශ්රමිකයන් එවූ මුදල්වලින් සහ 2022 2023 යල කන්නය වගා කළ ගොවින් නිසා බව කිව යුතුයි ඒ කණ්ඩායම් දෙක නොවන්නට අද අපට රටක් ලෙස මෙතරම් සාර්ථකව ඉදිරියට පැමිණීමට හැකියාව ලැබෙන්නේ නැහැ අප මේ රට භාර ගනිද්දි රටේ තිබූ තත්ත්වය අප සියලු දෙනා දන්නවා අපි එක් පක්ෂයකට අයත් ආණ්ඩුවක් නොවෙයි මම ජනාධිපතිවරයා ලෙස සියලුදෙනා එක් කර ගනිමින් අලුත් ආණ්ඩුවක් ගොඩනැඟුවා ඒ නිසා මෙම ආණ්ඩුව අභියෝග භාරගැනීමට ශක්තියක් තිබෙන ආණ්ඩුවක් අපි ලෝකයේ රටවල සහ මූල්ය සංවිධානවල සහාය ඇතිව මේ රටේ ආර්ථිකය ස්ථාවර කරගැනීම ආරම්භ කළා එහිදී රටට ඩොලර් ලබා දුන් විගමණික ප්රජාව කිසිසේත් අමතක කරන්න බැහැ ඒ වෙනුවෙන් ඔබට ස්තුතිවන්ත විය යුතුයි මේ අයුරින් අපි රටේ ආර්ථිකය ඉදිරියට ගෙන ආවේ නැතිනම් අද ජනතාවට මෙවන් සහන හිමි වන්නේ නැහැ විදේශගතව සිට නැවත මෙරටට පැමිණි ශ්රමිකයන්ට රැකියා ආරම්භ කිරීමට සහාය වීමට අපට යුතුකමක් තිබෙනවා එදා ඔබ සිදු කළ සේවය නිසා තමයි අද රටේ ජනතාවට මෙවන් සහනයක් ලබාදීමට හැකිවී තිබෙන්නේ දැන් අප ජාත්යන්තර මූල්ය අරමුදල සමඟ මෙන්ම ණය දෙන රටවල් සහ බැඳුම්කර හිමියන් සමඟ සාකච්ඡා කර ණය ප්රතිව්යුහගතකරණ ක්රියාවලිය සාර්ථක කරගැනීම නිසා අපට බංකොළොත්භාවයෙන් නිදහස් වීමට අවස්ථාව ලැබී තිබෙනවා අප මෙම ගිවිසුම්වලට අත්සන් තැබීමත් සමඟ ජපන් රජයේ සහාය ඇතිව මෙරට ආරම්භ කර අතරමග නැවතුණ සෑම ව්යාපෘතියක්ම නැවත ආරම්භ කරන බව ජපානය ප්රකාශ කළා ඒ වගේම ත්රිකුණාමල වරාය සංවර්ධනය ඇතුළු විශාල ව්යාපෘති ක්රියාත්මක කිරීමට මම ඉන්දියාවේ නරේන්ද්ර මෝදි අගමැතිතුමා සමඟ එකඟ වී තිබෙනවා ඒ වගේම බලශක්ති ව්යාපෘති ගණනාවක් ක්රියාත්මක කිරීමට කැබිනට් අනුමැතිය ලැබී තිබෙනවා ඒ නිසා දැන් ජපානය සහ ඉන්දියාව සමඟ අප මෙම සංවර්ධන කටයුතු ආරම්භ කිරීමට සූදානම් වී සිටිනවා ඒ වගේම මම චීනයෙන් සහ ආසියානු සංවර්ධන බැංකුවෙන් ඉල්ලා තිබෙනවා ඔවුන්ගේ ව්යාපෘති නැවත ආරම්භ කරන ලෙස මේ සමඟ මෙරට ඉදිරිකිරීම් අංශය විශාල දියුණුවක් ලබනවා ඇතැම් අය හිතුවා අපට රටක් ලෙස නැවත හිස එසවීමට නොහැකි වනු ඇතියි කියලා මැතිවරණයක් තියන්න බැරි වෙයි කියලා ඒකාධිපතිවාදයට යයි කියලා දැන් අපි මැතිවරණය පවත්වනවා තවත් සමහර අය කිව්වා මම මැතිවරණය කල් දාන්න යනවා කියලා නමුත් මැතිවරණය නියමිත වේලාවට පැවැත්වීම සඳහා මම පළමුවෙන්ම ගොස් ඇප මුදල් තැන්පත් කිරීම සිදු කළා ඇතැම් අය මගෙන් අහනවා මෙම අර්බුදය නිසා මොකක් වෙයිද කියලා පොලිස්පති පත් කළ ක්රමවේදය වැරදියි කියා පසුගිය සතියේ ශ්රේෂ්ඨාධිකරණයේ නඩුවක් ගොනු කර තිබුණා එම ඉල්ලීම ඉදිරිපත් කර තිබුණේ අභියාචනා නඩුවක් ගොනු කිරීමටයි සම්ප්රදාය අනුව අභියාචනාව ඉදිරිපත් කරන්න පුළුවන් කියලා කිව්වා නමුත් ඒ සමඟම ශ්රේෂ්ඨාධිකරණය ප්රකාශ කළා පොලිස්පතිවරයා තනතුරෙන් ඉවත් කර වැඩ තහනම් කරනවා කියලා ඒ ගැන කරුණු තිබුනේ නැහැ නමුත් එය කියවූ විට තේරුම් යන්නේ පෙත්සමෙන් කරුණු ඉදිරිපත් කර තිබෙනවා බැලූ බැල්මට පෙත්සමක් තිබෙනවා කියලයි බැලූ බැල්මට තිබෙන පෙත්සම පදනම් කර ගනිමින් තමයි පොලිස්පත්වරයා පිළිබඳ තීන්දුව ලබාදී තිබෙන්නේඉන් පසු දින විපක්ෂනායකවරයා එය පාර්ලිමේන්තුවේදී මතු කළා එදා කථානායකවරයා සිටියේ නැහැ කථානායකවරයා පැමිණි අවස්ථාවේදී අගමැතිතුමා එය ඒ අයුරින් මතු කළා ව්යවස්ථාදායක සභාව පාර්ලිමේන්තුවට අයත් නිසා ව්යවස්ථාදායක සභාවේ අභ්යන්තර වැඩ කටයුතු පිළිබඳ අධිකරණයට විභාග කළ නොහැකි බවත් ඒ අනුව මේ පත්වීම නීත්යානුකූල බවත් එහිදී කථානායකවරයා තීන්දුවක් ලබා දුන්නා ශ්රේෂ්ඨාධිකරණය කියනවා මෙම පත්වීම නීත්යානුකූල නැහැ තහනම් කරන්න කියලා අනිත් පැත්තෙන් පාර්ලිමේන්තුව ප්රකාශ කරනවා මෙය නිත්යානුකූලයි කියලා මැතිවරණය පැවැත්වීම සඳහා සැප්තැම්බර් 21 දිනට දින ලබාදී තිබෙනවා මෙය විශාල අවුලක් බවට පත්විය හැකියි ඒ නිසා මම මේ පිළිබඳ අපේ මහානායක ස්වාමීන් වහන්සේ සමඟ සාකච්ඡා කළා මැතිවරණ කොමිසමේ සභාපතිවරයා සමඟ සාකච්ඡා කළා තවත් නායකයන් සමඟ සාකච්ඡා කළා එම සියලු දෙනා කිව්වේ අප මේකට විසඳුමක් සෙවිය යුතුයි කියලා එසේ නොවන්නට එයින් පීඩාවට පත්වන්නේ ජනතාවයි මම මෙම ප්රශ්නය දෙස බලන්නේ වෙනත් ආකල්පයකින් පොලිස්පතිතුමාගේ පත්වීමද ව්යවස්ථාදායක සභාවේ රැස්වීමද මම බලන්නේ නැහැ මැතිවරණය කියන්නේ මහජන පරමාධිපත්යයයේ කොටසක් බව ආණ්ඩුක්රම ව්යවස්ථාවේ 4 වන වගන්තියේ සඳහන් වෙනවා එම ජනතා පරමාධිපත්ය අප ක්රියාත්මක කළ යුතුයි ආණ්ඩුක්රම ව්යවස්ථාවේ 106 වන වගන්තිය අනුව රටේ ස්වාධීන හා නිදහස් මැතිවරණයක් පැවැත්වීමේ බලතල මැතිවරණ කොමිසමට ලබාදී තිබෙනවා රටේ නිදහස් සහ ස්වාධීන මැතිවරණයක් පැවැත්වීමේ කාලය ආරම්භ වූයේ ජූලි 17 වනදා සිටයි මෙම නිදහස් සහ ස්වාධීන මැතිවරණය පැවැත්වීමට මැතිවරණ කොමිසමට සම්පූර්ණ සහාය ලබාදීම අප සියලු දෙනාගේ පරම යුතුකමයි මනුෂ නානායක්කාර ඇමැතිතුමා මැතිවරණ කොමසාරිස්වරයාගෙන් විමසුවා මෙම වේදිකාවේ මගේ ඡායාරූපයක් පළ කරන්න පුළුවන්ද කියලා එය ඉවත් කරන්න කියලා කිව්වා ඒක මට ප්රශ්නයක් නොවෙයි මේව අපි මේ අයුරින් කථා කරන්න ඕන වාද විවාද කරන්න ඕන නමුත් අපි මේ අයුරින් කටයුතු කරන විට මැතිවරණ කොමිසමෙන් මේ පිළිබඳ විමසීමට ශ්රේෂ්ඨාධිකරණයටද යුතුකමක් තිබුණා ආණ්ඩුක්රම ව්යවස්ථාවේ 106 වන වගන්තිය යටතේ මැතිවරණ කොමිසමට පොලිස් නිලධාරීන් ලබාගත හැක්කේ පොලිස්පතිවරයා මාර්ගයෙන් පමණයි නියෝජ්ය පොලිස්පතිගෙන් නොවෙයි මෙය පොලිස්පතිතුමාගෙන් ඉදිරිපත් විය යුතුයි පොලිස්පතිවරයෙක් නැත්නම් එම නිලධාරීන් ලබාගන්නේ කොහොමද අවශ්ය පොලිස් නිලධාරින් ප්රමාණය මේ සතියේ ඉල්ලන්න ඕන පසුව ඉල්ලුවොත් එය කරන්න බැරි වෙනවා එවිට මැතිවරණය පැවැත්වීමට නොහැකි වෙනවා ඒ නිසා මෙය ඉතා වැදගත් එබැවින් මැතිවරණ කොමිසමෙන් විමසීම ශ්රේෂ්ඨාධිකරණයේ පළමු යුතුකම වුණා පාර්ලිමේන්තුවේත් මූලික යුතුකම වුණේ මැතිවරණ කොමිසමෙන් මෙම කරුණු විමසා තීරණයක් ලබාදීමයි එය සිදු නොකිරීම නිසා තමයි විශාල ගැටලුවක් මතු වී තිබෙන්නේ මැතිවරණය කල් දානවට මම කැමති නැහැ සැප්තැම්බර් 21දා වඩා මැතිවරණය ඉදිරියට ගෙන යෑමට මම කිසිසේත් සූදානම් නැහැ කෙසේ හෝ මෙම මැතිවරණය පැවැත්වීමට මම තීරණය කළා ඔබ කැමති ඕනෑම අයෙකුට ඡන්දය ලබා දෙන්න එය ගැටලුවක් නොවෙයි ඒ අයිතිය ඔබ සතුයි දැන් අධිකරණයට යන එක අපි නවත්වමු දැන් තිබෙන්නේ විසඳුමක් සෙවීමටයි මෙම බිම් බෝම්බය පිපිරීමට දෙනවද නිශ්ක්රීය කරනවද කියන තීරණය අප ගත යුතුයි මෙය පිපිරෙන්න දෙන්න බැහැ මෙය කොටස් වශයෙන් ගලවා නිශ්ක්රීය කළ යුතුයි ඒ සඳහා පාර්ලිමේන්තුව සහ ශ්රේෂ්ඨාධිකරණය කියන දෙකම ක්රියා කළ යුතුයි ඒ නිසා කථානායකතුමයි අගවිනිසුරුතුමයි දෙදෙනාම සාකච්ඡා කර මෙම ප්රශ්නය විසඳන ලෙස මම කියනවා මම කථානායකවරයාට උදේ කතා කළා එතුමා කිව්වා මම නීතිපතිතුමාට ලිපියක් යොමු කරලා තිබෙනවා අගවිනිසුරුතුමා සමඟ කතා කරන්න මම සූදානම් කියලා මම අගවිනිසුරුතුමාටත් දැනුම් දෙන්නම් මේ පිළිබඳ සාකච්ඡා කරන්න කියලා අපි මෙම ප්රශ්නය මේ සතිය තුළ විසඳාගත යුතුයි ආණ්ඩුක්රම ව්යවස්ථාවේ 04 වන වගන්තිය යටතේ රටේ ආරක්ෂාව භාර ජනාධිපතිවරයාටයි මෛත්රීපාල සිරිසේන ජනාධිපතිවරයාට විරුද්ධව ශ්රේෂ්ඨාධිකරණය දඬුවම් කළේ රට ආරක්ෂා කළේ නැහැ කියලා රට ආරක්ෂා කරන්න පොලිසිය අවශ්යයි බුද්ධි අංශය විශේෂ කාර්ය බලකාය ක්රියාත්මක විය යුතුයි මේවා නැති වුණොත් මොකක්ද වෙන්නේ මත්ද්රව්ය මර්දනය කිරීමට නව ව්යාපාරයක් මේ සතියේ ආරම්භ වීමට නියමිතව තිබෙනවා එය ආරම්භ විය යුතුයි ඒ නිසා කථානායකවරයා සහ අගවිනිසුරුවරයා සමඟ සාකච්ඡා කර කෙසේ හෝ මේප්රශ්නය විසඳා සැප්තැම්බර් 21 දින මැතිවරණ කොමිසමට මැතිවරණය පැවැත්වීමට හැකි අන්දමින් කටයුතු කරන බව මම ප්රකාශ කරනවා පාර්ලිමේන්තු මන්ත්රීවරුන් වන ප්රේමනාත් සී දොළවත්ත යදාමිනි ගුණවර්ධන හිටපු අමාත්ය රවී කරුණානායක කම්කරු හා විදේශ රැකියා අමාත්යාංශයේ ලේකම් ආනන්ද විමලවීර විදේශ රැකියා නියුක්ති කාර්යාංශයේ සාමාන්යාධිකාරී ප්රියන්ත සේනානායක යන මහත්ම මහත්මීන් සහ රාජ්ය නිලධාරීන් විදුහල්පතිවරුන් දෙමාපියන් පාසල් සිසුන් ඇතුළු පිරිසක් මෙම අවස්ථාවට එක්ව සිටියහ